b'\n_START_ARTICLE_\nSwift Gamma-Ray Burst Mission\n_START_PARAGRAPH_\nSwift Gamma-Ray Burst Mission best\xc3\xa5r af et rumteleskop kaldet Swift ((engelsk): "hurtig i vendingen"), der blev opsendt i kredsl\xc3\xb8b den 20. november 2004, kl. 17:16:00 UTC med en Delta II 7320-10C. Missionen blev/bliver ledet Principal Investigator dr. Neil Gehrels, NASA Goddard Space Flight Center. Missionen blev udviklet i et f\xc3\xa6lles partnerskab mellem Goddard og et internationalt konsortium best\xc3\xa5ende af USA, Storbritannien og Italien. Missionen er en del af NASAs Medium Explorer Program (MIDEX). Mission bliver styret fra Pennsylvania State University._NEWLINE_Swift arbejder i flere b\xc3\xb8lgel\xc3\xa6ngder og er et rumteleskop dedikeret til udforskning af gammaglimt (GRB). Swifts tre instrumenter arbejder sammen for at observere gammaglimt og deres eftergl\xc3\xb8der i gammastr\xc3\xa5ler, r\xc3\xb8ntgenstr\xc3\xa5ler, ultraviolette og synlige elektromagnetiske b\xc3\xb8lgel\xc3\xa6ngdeb\xc3\xa5nd.'